hotchpotch/miracl-hf-unified huggingface dataset:
২০১৬ শীতকালীন যুব অলিম্পিক
২০১৬ শীতকালীন যুব অলিম্পিক ছিল শীতকালীন যুব অলিম্পিক গেমসের দ্বিতীয় আসর, যা ২০১৬ সালের ১২ ফেব্রুয়ারি থেকে ২১ ফেব্রুয়ারি নরওয়ের লিলেহামারে অনুষ্ঠিত হয়। লিলেহামার একমাত্র আয়োজক প্রার্থী হিসাবে ৭ ডিসেম্বর ২০১১ সালে এ দায়িত্ব পায়। এর পূর্বে লিলেহামার ১৯৯৪ শীতকালীন অলিম্পিকের আয়োজন করেছিল।
২০১৬ শীতকালীন যুব অলিম্পিকের দরপত্র আহবান করার পর, লিলেহামার একমাত্র প্রার্থী হিসাবে দরপত্রে অংশগ্রহণ করে। পূর্বে লিলেহ্যামার ১৯৯৪ শীতকালীন অলিম্পিকের আয়োজন করেছিল। তারা ২০১২ শীতকালীন যুব অলিম্পিকের জন্যও দরপত্র ডেকেছিল কিন্তু তা ব্যর্থ হয়েছিল। লেক প্লাসিড, লুসার্ন, জারাগোজা এবং সোফিয়ার দরপত্র সমূহ আকর্ষণীয় ছিল কিন্তু তারপরেও সব দরপত্র বাতিল হয়েছিল।
গেমস চলাকালীন সময়ে প্রতিযোগিতায় নয়টি এবং প্রতিযোগিতা ছাড়াও আনুষ্ঠানিক কাজের জন্য এগারটি মাঠ ব্যবহার করা হয়েছে। প্রতিযোগিতা নরওয়ের চারটি পৌরসভা (লিলেহ্যামার, হামার, গজোভিক এবং ওয়ের) মধ্যে অনুষ্ঠিত হয়। পূর্বের তিনটি মজোসা হ্রদের পাশে অবস্থিত এবং এদের প্রত্যেকের বাসিন্দা প্রায় ২৭,০০০ করে, অপরদিকে ওয়ের বাসিন্দা ৫,০০০ এবং এটি গাসব্রান্সডালেন ভ্যালিতে অবস্থিত। গেমসের প্রতিযোগিতার ৯টি মাঠের ৫টি মাঠ লিলেহ্যামারে, ২টি হামারে এবং একটি করে গজোভিক ও ওয়েররে অবস্থিত।
যুব অলিম্পিক গেমসে সাতটি ক্রীড়া ১৫টি বিভাগে প্রতিযোগিতা অনুষ্ঠিত হয়।এবারের কার্যসূচীতে যেসকল নতুন ইভেন্ট যোগ করা হয়েছে।
তালিকায় থাকা ৭১টি এনওসি সাধারণ ভাবে ২০১৬ গেমসে অংশগ্রহণ করার যোগ্যতা অর্জন করে। এ গেমসের মাধ্যমে ৭টি দেশের (কলম্বিয়া, ইসরায়েল, জ্যামাইকা, কেনিয়া, মালয়েশিয়া, পতুর্গাল ও পূর্ব তিমুর) যুব শীতকালীন অলিম্পিকে অভিষেক হয়। 
এ তালিকা স্বাগতিক নরওয়ে সহ সর্বোচ্চ পদক বিজয়ী ১০ টি জাতীয় অলিম্পিক কমিটি (এনওসি)র নাম অন্তর্ভুক্ত করা হয়েছে। এছাড়াও মিশ্র দল, যাতে একাধিক এনওসির সদস্য রয়েছে তাও তালিকাভূক্ত হয়েছে।
সোয়াট (বাংলাদেশ)
বিশেষ অস্ত্র ও কৌশল (সোয়াট) ঢাকা মেট্রোপলিটন পুলিশের আরেকটি অভিজাত কৌশলী ইউনিট যা ২৮ ফেব্রুয়ারি, ২০০৯ সালে প্রতিষ্ঠিত হয়। বিশেষ অস্ত্র ও কৌশল ঢাকা মেট্রোপলিটন পুলিশের গোয়েন্দা শাখার অধীনে পরিচালিত হয়।
আমেরিকার সোয়াট টিমের আদলে, তাদেরই অর্থায়নে, তাদেরই ট্রেনিংয়ে এবং তাদেরই সব ইক্যুইপমেন্টে সজ্জিত হয়ে বাংলাদেশেও যাত্রা শুরু করে। 
ঢাকা মেট্রোপলিটন পুলিশ স্পেশাল উইপন্স অ্যান্ড ট্যাকটিক্স টিম- সোয়াট।
ছোটো দল, পুরোপুরি উদ্ধার অভিযান কেন্দ্রীক। যেসব সংস্থায় সশস্ত্র উদ্ধারকাজ দরকার হতে পারে, তেমন সব সংস্থার জন্য একই ধরনের একটা করে টিম গঠন করে দেয়া হয়। এই টিমগুলোর ট্রেনিং একই রকম, সামান্য এদিক সেদিক। কিন্তু তারা থাকে লোকালাইজড সংস্থার সাথে। যেমন, এফবআই’র নগরভিত্তিক প্রতিটা অফিসে, পুলিশের প্রতিটা বড় ইউনিটে ছোট একটা করে সোয়াট টিম, কোস্টগার্ড, বর্ডারগার্ড, কাস্টমস, ফুড অ্যান্ড ড্রাগ অ্যাডমিনিস্ট্রেশন- সর্বত্র।
খুবই কঠোরভাবে এখানে নিয়োগ দেয়া হয়। শারীরিক কঠোর পরিশ্রমের উপর বিশেষ নজর দেয়া হয়। শারীরিক উচ্চতা, সুস্থতা, মানসিক দৃঢ়তা ও খাটতে পারা- এ থেকে শুরু। সাধারণত সংশ্লিষ্ট প্রধান অ্যাজেন্সি থেকেই আসে রিক্রুটরা।
আমেরিকার সব ধরনের সোয়াট। সোয়াট, দক্ষিণ কোরিয়া, ইরাকেও সোয়াট জারি করেছে। জাপানিজ স্পেশাল অ্যাসল্ট টিম। মালয়েশিয়ার স্পেশাল অ্যাকশন ইউনিট। ব্রিটেনে স্পেশালিস্ট ফায়ারআর্মস কমান্ড। মুম্বাইয়ের ফোর্স ওয়ান। ইন্দোনেশিয়ার ব্রিগেড মোবিল ইত্যাদি।
এমপি কমিশনারের সরাসরি নির্দেশে পরিচালিত।
মার্কিন সোয়াট ও মেরিন স্ট্যান্ডার্ডের সব অস্ত্র।
টাবরিজ মেট্রো
টাবরিজ মেট্রো হল ইরান এর টাবরিজ শহরের একটি দ্রুত পরিবহন ব্যবস্থা।এই মেট্রো রেল চালু হয় ২৭ আগোস্ট ২০১৫ সালে।বর্তমানে টাবরিজ মেট্রোর মোট ৭ কিলোমিটার রেল পথ ও ৬ টি স্টেশন রয়েছে।এই মেট্রো টাবরিজ শহরের পরিবহণ ব্যবস্থায় এক গুরুত্ব পূর্ন পরিবর্তন এনেছে।
এক গম্বুজ জামে মসজিদ, বাগেরহাট
খান জাহান আলীর সমাধি সংলগ্ন এক গম্বুজ জামে মসজিদ বাংলাদেশের বাগেরহাট জেলায় অবস্থিত একটি প্রাচীন মসজিদ। ঠাকুর দিঘি’র পাড়ের খান জাহান আলীর সমাধির সংগে অবস্থিত এক গম্বুজ বিশিষ্ট জামে মসজিদ এটি।
বাগেরহাট জেলা সদর হতে প্রায় ৪ কিলোমিটার দক্ষিণ-পশ্চিমে ও ষাট গম্বুজ মসজিদ হতে প্রায় ২.৫ কি:মি: দক্ষিণ-পূর্বে ‘খঞ্জালী দীঘি’ বা ‘খানজাহান দীঘি’র (ঠাকুর দীঘি) উত্তর পার্শ্বে অবস্থিত এই মসজিদ । খান জাহানের দরগাহ কমপ্লেক্সের বা সমাধি কমপ্লেক্সের অন্যতম একটি স্থাপনা এটি। এটি কমপ্লেক্সের সর্ব পশ্চিমে অবস্থিত। এর পার্শ্বেই অবস্থিত খান জাহান আলীর মাজার,খান জাহান আলীর প্রধান সেনাপতি পীর তাহির আলীর মাজার এবং খান জাহান আলীর রান্নাঘর।
এটি একটি বর্গাকার মসজিদ। তৈরির প্রধান উপকরন হিসেবে ইটের ব্যবহার করা হয়েছে। মসজিদে প্রবেশের জন্য তিনটি খিলান পথ বা দরজা রয়েছে যা উত্তর, দক্ষিণ এবং পূর্ব পার্শ্বে অবস্থিত । এর মধ্যে উত্তর ও দক্ষিণের খিলান পথ গুলি বর্তমানে বন্ধ রাখা হয়েছে। মসজিদে মিহরাবের সংখ্যা একটি। মিহরাবের অবস্থান পূর্বদিকের খিলান পথ বরাবর এবং এটি অর্ধ-বৃত্তাকার। মসজিদের বাইরে চারপাশে রয়েছে বক্রাকার কার্নিশ এবং চারটি গোলাকার কর্নার টাওয়ার। বর্গাকার কক্ষের উপরিভাগের প্রায় বেশিরভাগ অংশজুড়ে রয়েছে একটি গোলার্ধ আকৃতির ইটের তৈরি গম্বুজ।
এই মসজিদের গঠনশৈলী এবং নির্মাণ কৌশল লক্ষ্য করলে দেখা যায় এটি খান জাহান আলীর সমাধির অনুরূপ। সে কারণে সমাধি ও মসজিদ উভয় স্থাপনা তৈরির সময়কাল কাছাকাছি ধরা হয়। খান জাহান আলীর সমাধি থেকে যে লিপি পাওয়া গেছে সেই হিসেবে ২৫ অক্টোবর ১৪৫৯ খ্রিস্টাব্দ (২৭ যিলহাজ্ব ৮৬৩ হিজরিতে) তিনি মৃত্যুবরন করেন । ধারণা করা হয় এই সমাধি তিনি মৃত্যুর পূর্বেই নির্মাণ করেছিলেন । সে হিসেবে এই স্থাপনার বয়স ৫০০ বছরেরও বেশি। 
অনেকেই একে দিল্লির তুগলক স্থাপত্যের সঙ্গে তুলনা করেছেন। এর কারণ চতুর্পাশে গোলাকৃতি কর্ণার টাওয়ার, খিলানের অবস্থান এবং এর সংগে সরদলের সাবলীল সমন্বয়। ফিরোজ শাহ তুগলকের আমলে বাংলা বিজয়ের সময় অনেক কারিগর এখানে বসতি স্থাপন করেন। তাছাড়া তৈমুর লং ১৩৯৯ সালে দিল্লি আক্রমণ করলে অনেকে বিতাড়িত হয়ে কিংবা দেশত্যাগ করে বাংলায় আশ্রয় নেন। ধারনা করা হয় তাদের মাধ্যমেই তুগলক স্থাপত্য এখানে পরিচিতি পায়। এই মসজিদ যার অন্যতম দৃষ্টান্ত।
মাইকেল মধুসূদন স্মৃতি ভাস্কর্য
মাইকেল মধুসূদন স্মৃতি ভাস্কর্য যশোর শহর থেকে প্রায় ৪৫ কিলোমিটার দূরে সাগরদাঁড়িতে কবির জন্মভিটায় স্থাপিত। এটি বাংলা ভাষায় সনেট বা চতুর্দশপদী কবিতা এবং অমিত্রাক্ষর ছন্দের প্রবর্তক উনবিংশ শতাব্দীর বাঙ্গালী কবি মাইকেল মধুসূদন দত্তের একটি আবক্ষ মূর্তি যা মধুকবির স্মৃতি ভাস্কর্য হিসেবেও পরিচিত।
মধুকবির বাড়ির প্রবেশ পথেই এই ভাস্কর্য অবস্থিত। এর চতুর্পাশে লোহার বেড়া দেওয়া। চিত্রশিল্পী এস এম সুলতানের ছাত্র বিখ্যাত চিত্রশিল্পী বিমানেশ চন্দ্র বিশ্বাস এই আবক্ষ মূর্তিটি তৈরি করেন। যা ১৯৮৪ সালে স্থাপিত হয়। ভাস্কর্যের নিচে কবির জন্ম এবং মৃত্যু সাল ইংরেজিতে উল্লেখ আছে। এর একটু উপরের দিকে আছে ভাস্কর্য শিল্পীর নাম। ভাস্কর্যে কবির যুবক বয়স কে তুলে ধরা হয়েছে। কালো রঙের প্রিয় ওভারকোট পরা কবির পাশ্চাত্যজীবন কে ফুটিয়ে তুলেছেন শিল্পী। বিশেষ দিবস সমূহে সরকারি ঊর্ধ্বতন কর্মকর্তা, সুধীজন এবং কবির ভক্তরা অনেকে এই ভাস্কর্য বেদীতে শ্রদ্ধা নিবেদন করেন। কংক্রিটের তৈরি ভাস্কর্যটিতে বিভিন্ন সময়ে রঙ এর পরিবর্তন করা হয়েছে। তবে এর নিচের শ্বেত পাথরের এবং উপরের কালো ফলকটিতে কোন পরিবর্তন আনা হয় নি। কবির বসত ভিটা কে জাদুঘরে রূপান্তরিত করার পর থেকে জাদুঘর কমিটি এর তদারকি করে থাকে।
বাগজিলা
বাগজিলা (;) একটি ওয়েবভিত্তিক বাগ ট্রাকিং সিস্টেম ও টেস্টিং টুল। প্রাথমিকভাবে এটি মোজিলা প্রোজেক্টে ব্যবহারের জন্য তৈরি করা হয়েছিল। ১৯৯৮ সালে নেটস্কেপ কমিউনিকেশন একটি মুক্ত সোর্স সফটওয়্যার হিসাবে বাগজিলাকে মুক্তি দেয়। বর্তমানে এটি মোজিলা পাবলিক লাইসেন্স এর আওতায় লাইসেন্সকৃত।
বিশ্বব্যাপী অনেক কোম্পানি ও অর্গানাইজেশন তাদের প্রোজেক্টে বাগজিলা ব্যবহার করছে। উল্ল্যেখযোগ্য প্রতিষ্ঠানসমূহের মধ্যে - মোজিলা ফাউন্ডেশন, ওয়েবকিট, লিনাক্স কার্নেল, ফ্রিবিএসডি, গ্নোম, কেডিই, অ্যাপাচি সফটওয়্যার ফাউন্ডেশন, রেড হ্যাট, এক্লিপস, লিব্রেঅফিস অন্যতম।
প্রাথমিকভাবে টেরি ওয়েইসম্যান এর হাতে আরম্ভ হয়ে, বিশ্বের অনেক স্বেচ্ছাসেবকের প্রচেষ্টায় হালনাগাদ সংষ্করণ প্রকাশিত হচ্ছে।
ভাতের ভিটা ঢিবি
ভাতের ভিটা ঢিবি বাংলাদেশের মাগুরা জেলায় অবস্থিত একটি প্রত্নতাত্ত্বিক স্থাপনা। এটি মাগুরা সদর উপজেলার দক্ষিণ-পশ্চিমে মঘি ইউনিয়নের ফটকী নদীর উত্তর তীরে টিলা গ্রামে অবস্থিত। মাগুরা সদর উপজেলা থেকে এই ঢিবির দূরত্ব ১২ কিলোমিটার।
ভাতের ভিটা সম্পর্কে কিংবদন্তী আছে যে, কোন সময় অলৌকিক ক্ষমতাধর একজন দরবেশ রাতে এই পথ দিয়ে যাওয়ার সময় এই স্থানে একটি মসজিদ নির্মাণ শুরু করেন। কিন্তু নির্মাণ কাজে নিয়োজিতদের ভাত রান্না শেষ হয়ে গেলেও মসজিদ নির্মাণ শেষ হয় নি। ইতিমধ্যে ভোরের পাখ-পাখালী ডাকতে শুরু করলে দরবেশ নির্মাণ কাজ অসমাপ্ত রেখে চলে যান। সকালে গ্রামের লোকজন দেখতে পায় এখানে একটি অসমাপ্ত মসজিদ নির্মিত হয়েছে। এছাড়া দেখতে পায় ঢিবির উপর রান্না করা ভাত ও ঢিবি থেকে ভাতের ফ্যান গড়িয়ে একটি পুকুর তৈরি হয়েছে। সেই থেকে এই স্থানের নাম ভাতের ভিটা।
বাংলাদেশ সরকারের প্রত্নতত্ত্ব অধিদপ্তর এখানে খনন কাজ শুরু করে। খনন চালিয়ে এখান মোর্য্য থেকে গুপ্ত সাম্রাজ্যের একটি বৌদ্ধ সংঘের অস্তিত্ব খুঁজে পায়।
গ্রামের লোকজন সকালে অসমাপ্ত মসজিদের পাশে ঢিবিতে রান্না করা ভাত দেখতে পায় বলে এই ঢিবির নাম দেয় ভাতের ভিটা ঢিবি। এছাড়া ভাতের ফ্যান গড়িয়ে যে পুকুর তৈরি হয়েছিল সেই দিঘীর নাম রাখা হয় ফ্যানঘালী পুকুর।
ভাতের ভিটায় একটি মসজিদ নির্মাণ করা হয়, যেখানে প্রতিদিন ৫ ওয়াক্ত নামাজ আদায় করা হয়। পাশে রয়েছে ফ্যানঘালী পুকুর। এছাড়া পাহাড়পুর বৌদ্ধবিহার সাদৃশ ছোট বহুকক্ষবিশিষ্ট ইমারতের অস্তিত্ব পাওয়া যায়।
এগারো শিব মন্দির
এগারো শিব মন্দির বা ১১ শিব মন্দির বাংলাদেশের যশোর জেলায় অবস্থিত প্রাচীন মন্দির ও প্রত্নতাত্ত্বিক স্থাপনা। সতেরো শতকের মাঝামাঝিতে রাজা নীলকণ্ঠ রায় এই মন্দিরগুলো স্থাপন করেন। অভয়নগর উপজেলার বাঘুটিয়া ইউনিয়নে ভৈরব নদীর তীরে এই স্থাপনাটি অবস্থিত। যশোর সদর উপজেলা থেকে এর দূরত্ব ৪৫ কিলোমিটার।
যশোরের তৎকালীন রাজা নীলকণ্ঠ রায় ছিলেন রাজা প্রতাপাদিত্যের বংশধর। তাঁর রাজধানী ছিল চাঁচড়া। তিনি কিন্তু তিনি বসবাস করতেন অভয়নগরে ভৈরব নদীর পাড়ে। রাজা তাঁর মেয়ে অভয়াকে বিয়ে দেন নড়াইলের নড়াইলের জমিদারের ছেলে নীলাম্বর রায়ের সাথে। বিয়ের কিছু দিন পর নীলাম্বর দুরারোগ্য ব্যাধিতে আক্রান্ত হয়ে মারা যান। অল্প বয়সে বিধবা হয় অভয়াদেবী। সে সময়ে হিন্দু ধর্মে দ্বিতীয় বিবাহের কোন নিয়ম না থাকায় অভয়া বাকি জীবন পূজা-অর্চনা করে কাটাতে চায়। নীলকণ্ঠ মেয়ের অনুরোধে ১৭৪৫ সাল থেকে ১৭৬৪ সালের মধ্যে ১১টি শিব মন্দির স্থাপন করেন এবং মেয়ের নামে নগরীর নাম রাখেন অভয়নগর। বাংলাদেশ প্রত্নতত্ত্ব অধিদপ্তর ২০১৪ সালে থেকে এই স্থানে সংস্কার কাজ চালিয়ে আসছে যা শেষ হবে ২০১৭ সালে।
১১টি মন্দিরের মধ্যে সর্ব উত্তরের মন্দিরটি মূল মন্দির। মূল মন্দিরটির দৈর্ঘ্য ২৪ ফুট ৪ ইঞ্চি ও প্রস্থ ২২ ফুট ৩ ইঞ্চি। দেয়ালের প্রস্ত ৩ ফুট ৪ ইঞ্চি। প্রধান মন্দিরের দুই পাশে পূর্ব ও পশ্চিমে ৪টি করে মোট ৮টি ও প্রবেশপথের দুই দিকে ২টিসহ মোট ১০টি অপ্রধান মন্দির রয়েছে। ১১টি মন্দিরে রয়েছে ১১টি কষ্টিপাথরের শিবলিঙ্গ ছিল যা চুরি হয়ে যায়। মন্দিরের বাইরে দক্ষিণ দিকে আছে একটি প্রধান প্রবেশপথ। প্রতিটি মন্দিরে প্রবেশের জন্য আছে খিলানাকৃতির দরজা ও দেয়ালে পোড়ামাটির ফলক ও অনিন্দ্যসুন্দর কারুকাজ। মন্দিরের চারদিকে প্রাচীর বেষ্টিত। উত্তর-পশ্চিম কোণে একসময় পুকুর ছিল।
মখদুম আলী মাহিমি
মখদুম আলী মাহিমি ( ১৩৭২ থেকে ১৪৩১ খ্রিঃ) একজন দরবেশ ও আন্তর্জাতিক খ্যাতিসম্পন্ন আলেম ছিলেন। তিনি তুগলক রাজবংশের ও গুজরাটের সুলতান আহমেদ শাহের সময় জীবিত ছিলেন, এবং সুলতানের বোনকে বিয়ে করেছিলেন। তিনি ব্যাপকভাবে তার পাণ্ডিত্যপূর্ণ গ্রন্থ, উদার দৃষ্টিভঙ্গি ও মানবতাবাদী আদর্শের জন্য পরিচিত। মাহিমি ইরাকি বংশোদ্ভূত আরব্য ভ্রমণকারী পরিবারে জন্মগ্রহণ করেন যারা পরে বোম্বাইয়ের সপ্তদ্বীপের মাহিমে বসতি স্থাপন করেন।
তাঁর শৈশবকাল সম্পর্কে বেশি কিছু জানা যায় না। পরবর্তীতে তিনি মহিউদ্দিন ইবনে আরাবী নামক একজন স্পেনীয় মুসলিম সাধুর শিষ্যত্ব গ্রহণ করেন। গুজরাটের মুজাফফরিদ রাজবংশের সুলতান আহমেদ শাহ তাঁকে শহরের কাজি নিয়োগ করার পর, মাহিমির সুনাম বৃদ্ধি পায়।
ভারতীয় পণ্ডিতদের মধ্যে মাহিমি প্রথম কুরআনের একটি ব্যাখ্যা লেখেন, যা শাহ ওয়ালীউল্লাহ দেহলোভী সহ অন্যান্য ইসলামি পণ্ডিতমহল কর্তৃক সমালোচনামূলোক প্রশংসা অর্জন করে। তাঁর লেখা উনিশটি মূল্যবান বইয়ের জন্য তাঁকে, "কুতুব-ই-কোঙ্কণ" (কোঙ্কণের নেতা) উপনাম প্রদান করা হয়। ভারতে তিনি পবিত্র আল কুরআনের প্রথম ব্যাখ্যাদাতা। তাঁর ব্যাখ্যানসমূহ সারা বিশ্বজুড়ে পরিচিত এবং এগুলিকে "তাফসিরুর রহমান" বলা হয়ে থাকে। পণ্ডিতদের মতে, কুরআনের সব ব্যাখ্যানগুলোর মধ্যে এগুলি অনন্য। যা আল আজহার বিশ্ববিদ্যালয়, কায়রো ও মক্কার উম্মুল কুরা বিশ্ববিদ্যালয়ে পাওয়া যায়।
মাহিমি মুসলিম ও হিন্দু উভয় দ্বারা সম্মানিত, মুসলিম সম্প্রদায়ের সব মজহব তাঁকে মর্যাদার নজরে দেখে। ১৪৩১ সালে তাঁর মৃত্যুর পর তাঁকে মাহিমে সমাহিত করা হয়। পরে কবরস্থ স্থানটি ভক্তদের জন্য দরগাহয় পরিণত হয়; যা বর্তমানে মাহিম দরগাহ নামে পরিচিত।
প্রতিবছর ১০ দিন যাবত আরবি ক্যালেন্ডার অনুযায়ী শাওয়াল মাসের ত্রয়োদশ তম দিনে ওরস উৎসব পালন কারা হয়, সেসময় হাজার হাজার ভক্ত তাঁর দরগাহয় যান।
বার্তমানে যে জায়গায় মাহিম পুলিশ স্টেশনটি অবস্থিত, বিশ্বাস করা হয় যে উক্ত স্থানটি তাঁর বাড়ি ছিল; এবং এর জন্য আঠবার মিছিলও হয়। এই ওরস উৎসবের সময় চুরাশিটি পুলিশ থানার প্রতিটি থেকে দু'জন করে পুলিশ এখানে প্রতিনিধিত্ব করে; এবং মুম্বাই পুলিশের কমিশনার বাবা মাহিমির কবরে চাদর চড়িয়ে উৎসবের শুরু করে।
২১ মে, ২০০৫ সালে, মহারাষ্ট্র সরকার মখদুম আলী মাহির সম্মানার্থে জেজে উড়ালপুলের নাম পালটে তাঁর নামে নামকরণ করে। ২.১ কিলোমিটার দীর্ঘ এ উড়ালপুলটি দেশের দীর্ঘতম ভায়াডাক্ট।
জগদ্ধাত্রী মন্দির
জগদ্ধাত্রী মন্দির বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত রাজশাহী জেলার পুঠিয়া উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
জগদ্ধাত্রী মন্দিরটি একটি প্রাচীন উঁচু আয়তাকার মন্দির। এর অভ্যন্তরে একটি তিনটি কক্ষ আছে। মন্দিরটির উচ্চতা ৮ মিটার, দৈর্ঘ্য ১৬.৩০ মিটার এবং প্রস্থ ১০.৪৭ মিটার। মন্দিরটি দক্ষিণমুখী। মন্দিরের দেয়ালে পলেস্তারার উপরে চিত্র লক্ষ্য করা যায়। মন্দিরটি উনিশ শতকের শেষের দিকে নির্মাণ করা হয়।
গোসাই আখড়া
গোসাই আখড়া বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত লালপুর উপজেলার অন্তর্গত একটি প্রাচীন আখড়া। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
গোসাই আখড়া নাটোর জেলার লালপুর উপজেলার অবস্থিত একটি প্রত্নতাত্ত্বিক স্থান।
অনুমানিক অষ্টাদশ শতাব্দীর প্রথম পাদে নির্মিত ফকির চাঁদ বৈষ্ণব গোসাইর মন্দির, সমাধি ও যোগী সম্প্রদায়ের বিরাট আখড়া রয়েছে । গোসাই আখড়া একটি স্থান ।এককালে এ আখড়াটিই ছিল এদেশের যোগী সম্প্রদায়ের একটি কেন্দ্র।শৈব, বোদ্ধ, তান্ত্রিক,সহজিয়া ও যোগী এ কয়টি ধর্মমতের সমন্বয়ে উদ্ভূত ধর্মই নাথধর্ম। এ ধর্মের মূল হলো মানবদেহ। দেহেই বিশ্বব্রহ্মান্ডের ন্যায় নিয়ত সৃষ্টিকর্ম চলছে অর্থাৎ মানব দেহই বিশ্বব্রহ্মান্ডের ক্ষুদ্ররুপ বা অংশ। অপরিপক্ক দেহকে যোগ বা সাধনার দ্বারা পরিপক্ক করতে পারলে শিবত্ব বা অমরত্ব লাভ করা যায়। এই অমরত্ব লাভের সাধনার নামই ‘যোগ’। যোগসাধনপ্রন্থী উক্ত সম্প্রদায়েরর গুরু ছিলেন মীননাথ । গুরুদের নামের শেষে ‘নাথ’ থাকায় ‘নাথযোগী’ সম্প্রদায় নামে পরিচিত। সাধক পদ্ধতির ভিন্নতায় নাথপন্থিরা নাথযোগী, কাপালীযোগী ও অবধূতযোগী শ্রেণীতে বিভক্ত ছিল। সিদ্ধাছাড়া অন্যান্যরা গৃহী। সিদ্ধাযোগী ও যোগিনীরা বিশেষ ধরনের পরিচ্ছদ, গলায় রুদ্রাক্ষের মালা ও কালে কুন্ডল পড়ে লোকালয়ে ঘুরে বেড়াতো এবং গোরক্ষনাথ, গোপীচন্দ্রের সন্যাস, নাথগীতিকা, দোহা ইত্যাদি নাথ ধর্মের মাহাত্মামূলক গান পরিবেশন করে ভিক্ষালব্দ অন্নে জীবিকা নির্বাহ করতো।
কেষ্ট ক্ষ্যাপার মঠ
কেষ্ট ক্ষ্যাপার মঠ বা কেষ্ট ক্ষেপার মঠ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত রাজশাহী জেলার পুঠিয়া উপজেলার অন্তর্গত একটি প্রাচীন মঠ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। পুঠিয়া রাজবাড়ী হতে দক্ষিণ পূর্ব কোনে ৫০০ গজ দূরে মঠটি অবস্থিত।
কেষ্ট ক্ষ্যাপার মঠটি একটি প্রাচীন চারকোণা মঠ। এর অভ্যন্তরে একটি একটি কক্ষ রয়েছে।
মসজিদ ও মাজার, লালপুর, নাটোর
ভেল্লাবাড়িয়া শাহ বাগু দেওয়ানের (র:) মাযার ও মসজিদ (মুগল আমল)
মসজিদ ও মাজার বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত লালপুর উপজেলার অন্তর্গত মুঘল আমলের প্রাচীন নিদর্শন । এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মসজিদ ও মাজার বা ভেল্লাবাড়িয়া শাহ বাগু দেওয়ানের (র:) মাযার ও মসজিদ নাটোর জেলার লালপুর উপজেলার অবস্থিত একটি প্রত্নতাত্ত্বিক স্থান।
ভেল্লাবাড়িয়া শাহ বাগু দেওয়ানের (র:) মাযার ও মসজিদ যা মুঘল আমলে তৈরি মুসলিমদের জন্য এক ঐতিহাসিক স্থান ।
কালিদাস কর্মকার
কালিদাস কর্মকার বাংলাদেশের একজন প্রথিতযশা চিত্রশিল্পী যিনি নিরীক্ষাধর্মীতার জন্য বিখ্যাত। ১৯৪৬ খ্রিস্টাব্দে ব্রিটিশ ভারতের অন্তর্গত ফরিদপুরে তাঁর জন্ম হয়। শৈশবেই তিনি আঁকতে শুরু করেন। স্কুল জীবন শেষে ঢাকা ইনস্টিটিউট অব আর্টস থেকে তিনি ১৯৬৩-৬৪ খ্রিস্টাব্দে চিত্রকলায় আনুষ্ঠানিক শিক্ষা লাভ করেন। পরবর্তীকালে কলকাতার গভর্নমেন্ট কলেজ অব ফাইন আর্টস অ্যান্ড ক্রাফট থেকে ১৯৬৯ খ্রিস্টাব্দে প্রথম বিভাগে প্রথম স্থান নিয়ে চারুকলায় স্নাতক ডিগ্রি অর্জন করেন। তিনি ইয়োরোপীয় আধুনিকতার ঘরানার শিল্পী।
সিদ্ধার্থ নিগম
সিদ্ধার্থ নিগম হচ্ছেন একজন ভারতীয় কিশোর অভিনেতা যিনি ভারতীয় টেলিভিশন এবং চলচ্চিত্রে কাজ করেছেন। তাঁকে "ধুম ৩" (২০১৩) ছবিতে ভূমিকার জন্য বেশি জানা যায় এবং "চক্রবর্তী আশোকা সম্রাট" ঐতিহাসিক টিভি নাটক অনুষ্ঠানের জন্যও পরিচিত, যেখানে তাঁকে
নিগম ২০০০ সালে জন্মগ্রহণ করেন ও বেড়ে ওঠেন এলাহাবাদ, উত্তর প্রদেশে। তিনি পড়ালেখায় খেলগাঁও পাবলিক স্কুলে দশম শ্রেণী সম্পন্ন করেন,যেখানে তিনি জিমন্যাস্ট (শারীরিক কসরত) চর্চাও করেন। পরে তিনি এলাহাবাদ থেকে মুম্বাইয়ে স্থানান্তরিত হন।
পাথরঘাটা (প্রত্নস্থল)
পাথরঘাটা জয়পুরহাট জেলায় অবস্থিত বাংলাদেশের একটি প্রাচীন নগরী ও অন্যতম একটি গুরুত্বপূর্ণ প্রত্নস্থল। এটি জেলার পাঁচবিবি উপজেলার পাথরঘাটা নামক স্থানে অবস্থিত। পাথরঘাটা প্রত্নস্থলটি বেশ কয়েকটি প্রত্নসম্পদের সমষ্টি। এটি উপজেলা সদর থেকে ৬.৪৪ কিলোমিটার পূর্বে তুলসীগঙ্গা নদীর তীরে অবস্থিত। তুলসীগঙ্গা নদরীর উভয় তীরেই এই প্রাচীন নগরীর ধ্বংসাবশেষের চিহ্ন পাওয়া যায়।
পাথরঘাটার প্রত্নস্থলের মোট আয়তন প্রায় ৯ বর্গকিলোমিটার। খননকাজের সময় তলসীগঙ্গা নদীর উপর একটি পাথুরে তৈরি প্রাচীন সেতুর ধ্বংসাবশেষ পাওয়া গিয়েছে। এখানে ক্যাথলিক মিশন ও সংলগ্ন এলাকায় নির্মাণকাজ চলাকালে প্রত্ননিদর্শন বিভিন্ন ঢিবি ও অসংখ্য প্রত্নবস্তুর সন্ধান পাওয়া গিয়েছে। এখানকার প্রত্নতাত্ত্বিক স্থাপনাগুলোর মধ্যে উল্লেখযোগ্য হল: মিশন, উচাই, বহারামপুর, কাশিয়া বাড়ি, কুসুম্বা, গঙ্গরিয়া ও ব্রিধিগ্রামের একাধিক ঢিবি এবং নিমাই শাহের মাজার, বদের ধাপ, সাঁওতাল পাড়া।
এছাড়াও বিভিন্ন সময় খননের ফলে আবিষ্কৃত হয়েছে মৃৎপাত্রের অংশ, প্রাচীন ইটের টুকরা, পোড়ামাটির বস্তু, ভাষ্কর্যসহ আরও অনেক কিছু। এছাড়াও রয়েছে লৌহখন্ড, প্রাচীন মুদ্র, কাচ খন্ড, চুরি ও নিত্য প্রয়োজনীয় বেশ কিছু জিনিসপত্র।
বর্তমান পাকিস্তানের তক্ষশীলায় তৃতীয়-দ্বিতীয় শতকের মৃৎপাত্রের টুকরার মত টুকরাও পাওয়া গিয়েছে। এ থেকে অনেকেই ধারণা করেন পাথরঘাটায় নগরীটি সম্ভবত গড়ে উঠেছিল খ্রিস্টীয় প্রথম বা দ্বিতীয় শতকে। সে হিসেবে এ অঞ্চলের বয়স ২ হাজার বছর বা তার কাছাকাছি হতে পারে। অদিযুগ ছাড়াও এখানে গুপ্ত ও পালযুগের অনেক নিদর্শন আবিষ্কৃত হয়েছে। এছাড়াও এখানে রয়েছৈ সুলতানী যুগের একটি মাজার যা নীমাই পীরের মাজার নামে স্থানীয়দের কাছে পরিচিত।
বিভিন্ন বিদেশী প্রত্নতত্ত্ববিদের বর্ণনাও এ অঞ্চলে খ্রিস্টীয় চতুর্থ-পঞ্চম শতকের গুপ্তযুগের ও খ্রিস্টীয় অস্টম শতক থেকে দ্বাদশ শতকের পালযুগের সময়কার বিভিন্ন শির্পসামগ্রী পাওয়ার কথা জানা যায়। প্রাচীন এ নগরীটি প্রচীন বিভিন্ন যুগে শিল্প ও সংস্কিৃতি চর্চার কেন্দ্র ছিল বলে মনে করা হয়।
লক্ষ্মীপুর জেলার মসজিদের তালিকা
লক্ষ্মীপুর জেলার মসজিদ সমূহ অবশ্যই এখানে যুক্ত হবে।
দ্য হাফিংটন পোস্ট
দ্য হাফিংটন পোস্ট () হল একটি আমেরিকান অনলাইন সংবাদ সংযোগকারী ব্লগ। এর উভয় স্থানীয় এবং আন্তর্জাতিক সংস্করণ রয়েছে, কখনও কখনও সংক্ষেপিত ভাবে একে হাফ পোস্ট বাব হাফপো বলা হয়ে থাকে। দ্য হাফিংটন পোস্ট ২০০৫ সালে , , এবং সমন্বিত দ্বারা প্রতিষ্ঠিত হয়। সাইটটিতে বিভিন্ন খবর, বিদ্রুপ, ব্লগ, মূল বিষয়বস্তু উপলব্ধ করা, রাজনীতি, ব্যবসা, বিনোদন, পরিবেশ, প্রযুক্তি, জনপ্রিয় মিডিয়া, জীবনধারা, সংস্কৃতি, কমেডি, স্বাস্থ্যকর জীবনযাত্রার, নারীদের স্বার্থ, এবং স্থানীয় সংবাদ জুড়ে নানা কিছু লিখা হয়ে থাকে।
২০১৬ শীতকালীন যুব অলিম্পিকের পদক তালিকা
২০১৬ শীতকালীন যুব অলিম্পিকের পদক তালিকা হল জাতীয় অলিম্পিক কমিটিসমূহের এমন একটি তালিকা, যাতে ১২ থেকে ২১ ফেব্রুয়ারি ২০১৬ সালে নরওয়ের লিলেহ্যামারে অনুষ্ঠিত ২০১৬ শীতকালীন যুব অলিম্পিকে বিভিন্ন এনওসি'র নিয়ন্ত্রণাধীন বিভিন্ন দেশের ক্রীড়াবিদদের দ্বারা প্রাপ্ত স্বর্ণ পদকের সংখ্যা অনুযায়ী ক্রমবদ্ধ করা হয়েছে। এতে ৭১টি দেশের প্রায় ১০৬৮ জন যুব ক্রীড়াবিদ ১৫টি ক্রীড়ার ৭০টি ইভেন্টে প্রতিদ্বন্দ্বিতা করেছিল।
রবার্ট (দ্ব্যর্থতা নিরসন)
রবার্ট বলতে বোঝানো হতে পারে :রবার্ট আরোও বোঝাতে পারে:
২০১৬ এশিয়ান বীচ গেমসে বীচ সকার
২০১৬ এশিয়ান বীচ গেমসে বীচ সকার প্রতিযোগিতা ২৫ সেপ্টেম্বর থেকে ২ অক্টোবর ভিয়েতনামের দা নাংয়ের বিয়েন ডং পার্কে অনুষ্ঠিত হয়। প্রতিযোগিতায় জাপান স্বর্ণ পদক, ওমান রৌপ্য পদক এবং লেবানন ব্রোঞ্জ পদক জিতে।
রক্তবর্ণ জেলিডিস্ক ছত্রাক
রক্তবর্ণ জেলিডিস্ক ছত্রাক (বৈজ্ঞানিক নাম:"Ascocoryne sarcoides") Helotiaceae পরিবারের একটি ছত্রাক। এরা পত্রঝরা উদ্ভিদের মৃত কাঠে জন্মায়। প্রাথমিক পর্যায়ে এদেরকে দেখতে ছোট ছোট গোলাকার পাতার মতো মনে হয়। পরবর্তীতে এগুলো পিরিচের আকৃতি ধারণ করে।
ভাঁজপড়া পীচ মাশরুম
ভাঁজপড়া পীচ মাশরুম (বৈজ্ঞানিক নাম:"Rhodotus palmatuas") হচ্ছে Physalacriaceae পরিবারের Rhodotus গণের একমাত্র প্রজাতি। এই মাশরুমের মাথাটি বিভিন্ন আকৃতির এবং বিভিন্ন বর্ণের হয়ে থাকে। আকার এবং আকৃতিগতর দিক থেকে মানুষের হৃদপিণ্ড, পাকস্থলী এমনকি ফুসফুসের সাথেও এদের মিল দেখা যায়।
এদেরকে ইংল্যান্ড, আয়ারল্যান্ড, ইটালি, জার্মানি, পোল্যান্ড এবং উত্তর আমেরিকার দেশসমূহের পঁচে যাওয়া বৃক্ষের আশে পাশের জায়গায় পাওয়া যায়।
গিমা
গিমা শাক বা ঢিমা শাক (বৈজ্ঞানিক নাম: "Glinus oppositifolius") Molluginaceae পরিবারের একটি উদ্ভিদ প্রজাতি। এটির ইংরেজি নামগুলো হচ্ছে Gima, Jima, Bitter Cumin, Maita, Maitakaduri shak, Indian Chickweed, Kangkong ইত্যাদি।
গিমা লতানো শাক বিশিষ্ট শাক। চিকন ডাল বিশিষ্ট এই শাক ঝপালো হয় ও মাটিতে লেগে থাকে। ছোট ছোট সবুজ পাতা হয়। এদের ফুল সাদা বর্নের। 
এটি অজীর্ন, জন্ডিস, জ্বর, পিত্ত, কফে উপকারী। তিতা বলে মুখের অরুচি চলে যায়।
সাবেকডাঙ্গা মনুমেন্ট
সাবেকডাঙ্গা মনুমেন্ট স্থানীয়ভাবে অনেকে সাবেকডাঙ্গা মসজিদ বা সাবেকডাঙ্গা নামাজঘর ও বলে থাকে। এটি ইউনেস্কো কর্তৃক ঘোষিত বিশ্ব ঐতিহ্যবাহী স্থান (ওয়ার্ল্ড হেরিটেজ সাইট) এর অন্তর্ভুক্ত। প্রাচীন চৌচালা রীতিতে স্থাপিত এটিই একমাত্র নিদর্শন যা এখনো বাংলাদেশে টিকে আছে।
খান জাহানের সমাধি থেকে প্রায় ৫ কিলোমিটার উত্তরে "কাড়াপাড়া" ইউনিয়নের "সাবেকডাঙ্গা" গ্রামে অবস্থিত এই পূরাকীর্তিটি। ষাট গম্বুজ মসজিদ থেকে যা ৬ কিলোমিটারের কাছাকাছি। এটি পঞ্চদশ শতাব্দীর মাঝামাঝিতে তৈরি করা বলে প্রমাণ পাওয়া যায়। ধারনা করা হয় এটি হযরত খান জাহান আলী'র সময়ের অল্পকিছু পরে স্থাপিত। তবে প্রচলিত জনশ্রুতি মতে, এটি হযরত খান জাহান আলী'র ইবাদতঘর বা নামাজঘর।
একটি আয়তকার ভূমি কল্পনা করে মূল স্থাপনাটি গড়ে উঠেছে। বাইরের দিকে এর দৈর্ঘ্য উত্তর- দক্ষিণে ৭.৮৮ মিটার এবং প্রস্থ পূর্ব-পশ্চিমে ৫.১০ মিটার করে। দেয়ালের পুরুত্ব ১.৪৭ মিটার। এর প্রবেশপথ দক্ষিণ দিকে। মূল স্থাপনায় এছাড়া আর কোন দরজা বা জানালা ছিল না। মনুমেন্টটি তৈরি করতে লাল ইটের ব্যবহার করা হয়েছে। এর কার্নিশ গুলো বাঁকা অনেকটা ধনুকের মতো আর চৌচালা ছাদ। গ্রামীণ দোচালা কুঁড়ে ঘরের মতো। 
ভিতরের দেয়ালে পোড়ামাটির ফুল আর লতা-পাতার কারুকাজ করা। এই স্থাপনাতে দিল্লি'র "তুঘলকি স্থাপত্য" আর সাধারন "বাঙালি স্থাপত্যের" একটা মিশেল দেখা যায়।
এই প্রাচীন স্থাপনাকে ঘিরে রয়েছে অনেক বিতর্ক। জনশ্রুতি মতে এটিকে খান জাহান আলী'র ইবাদতঘর হিসেবে পাওয়া গেলেও শুরুতে এটি যে মসজিদ ছিলো না তা প্রত্নতত্ববিদদের কাছে প্রমাণিত। কিছু কিছু প্রত্নতত্ববিদ বলেছেন বরং স্থাপত্যশৈলী থেকে এটিকে মন্দির হিসেবে ধারনা হয়। তবে ১৯৯৩ সালে করা একটি গবেষনা থেকে জানা যায় এটি ইবাদতখানা হিসেবে ব্যবহৃত হতো, মন্দির কিংবা মসজিদ কোনটিই নয়।
১৯৮৫ সালে এটি বিশ্ব ঐতিহ্যের স্থান হিসেবে তালিকাবদ্ধ হয়। এরপর বাগেরহাটের অন্যান্য স্থাপনার সংগে সাবেকডাংগা মনুমেন্ট সংস্কার ও সংরক্ষনের জন্য কয়েক দফায় কাজ শুরু হয়। সরকার এবং দেশি-বিদেশি বিশেষজ্ঞের নের্তৃত্বে ২০০২ সাল পর্যন্ত কাজ চলে।বর্তমানে প্রত্নতত্ব অধিদপ্তর এই প্রত্নতাত্বিক নিদর্শনকে সংরক্ষিত ঘোষনা করেছে।
চন্ডী মুড়া
চন্ডী মুড়া কুমিল্লা জেলা সদরে অবস্থিত বাংলাদেশের অন্যতম একটি প্রত্নতাত্ত্বিক স্থাপনা। এটি জেলা সদর থেকে ৬ কিলোমিটার দূরে অবস্থিত।
চন্ডী মুড়ার উচুঁ ঢিবির উপর অবস্থিত। এ মন্দিরের প্রবেশ পথে রয়েছে ১৪২টি সিঁড়ি। সিঁড়ির শেষ মাথায় মন্দিরের প্রধান প্রবেশপথ। স্থানীয় জনশ্রুতি থেকে জানা যায়, সপ্তম শতাব্দীতে বৌদ্ধ রাজা দেব খড়গ তার স্ত্রী প্রতীভা দেবীর অনুরোধে তার স্মৃতিকে অমর করে রাখতে এখানে চন্ডী মন্দির ও এর পাশে আরও একটি শিব মন্দির নির্মাণ করেন। এর মধ্যে চন্ডী মন্দিরে স্বরসতী ও শিব মন্দিরে শিবকে স্থাপন করে দুজনের আলাদা আলাদা পূজা আর্চনা করা হত।
বিভিন্ন উৎসবে এ মন্দির প্রাঙ্গণে মেলার আয়োজন করা হয়। এছাড়াও মন্দিরের পাশেই রয়েছে বেশ কয়েকটি ভবন যেগুলো ধর্মীয় আচার ও আলোচনার কাজে ব্যবহার করা হয়। মন্দিরে উঠার সিঁড়ির পাশে রয়েছে আরও একটি নট মন্দির। বর্তমানে এ মন্দিরে পূজা আর্চনার পাশাপাশি অনেক পর্যটকরা ভিড় জমান এর ঐতিহাসিক ও প্রাচীন ইতিহাসের কারনে।
মন্দিরের গায়ে পাওয়া শিলালিপি থেকে অনেকেই ধারণা করে হিন্দু ধর্মের আভির্বাবেরও পূর্বে মন্দিরটি এখানে প্রতিষ্ঠিত হয়েছিল।
হাতিগাড়া মুড়া
হাতিগাড়া মুড়া বা হাতিগাড়া মন্দির কুমিল্লা জেলা সদরের লালমাই পাহাড় অঞ্চলে অবস্থিত একটি প্রাচীন মন্দির ও বাংলাদেশের অন্যতম একটি প্রত্নতাত্ত্বিক স্থাপনা। হাতিগাড়া মুড়াটি জেলাপ সদরের কোটবাড়ী অঞ্চলের হাতিমারা গ্রামে অবস্থিত।
বাংলাদেশ প্রত্নতত্ত্ব অধিদপ্তরের অধীনে ২০১৬ সালের ২৮শে জানুয়ারি লালমাই পাহাড় অঞ্চলে নিয়মিত খনন কাজের আওতায় খনন শুরু করা হয়। বেশ কিছুদিন খননের পর একই বছরের ১০ই মার্চ ভুমি থেকে প্রায় ১৪৬ ফুঁট উচ্চতায় এ প্রাচীন মন্দিরটি আবিষ্কৃত হয়। ৯ সদস্যের গবেষক দল ২০জন শ্রমিকের সহয়তায় মোট ৪২ দিন খননের পর মন্দিরের গঠন আবিষ্কার করেন। পরবর্তিতে একে একে এখান থেকে প্রাচীন সভ্যতা ধারণা করা শিলালিপি, মৃৎপত্র ও ভাস্কর্য খন্ডাংশ, প্রাচীন মুদ্রাসহ আবিষ্কৃত হয়।
মন্দিরে প্রাপ্ত শিলালিপি ও এ অঞ্চলের প্রাচীন ইতিহাস থেকে প্রাত্নতাত্ত্ববিদগণ ধারণা করেন এটি একটি বৌদ্ধ মন্দিরের ধ্বংসাবশেষ। বাংলাদেশ প্রত্নতত্ত্ব বিভাগের তথ্য অনুযায়ী, এ মন্দিরটি ৮ম শতাব্দীতে নির্মাণ করা হয়েছিল। ৮ম শতাব্দীর সমসাময়িক সময়ে লালমাই অঞ্চলের কোটবাড়ী এলাকাটি বৌদ্ধ ধর্মীয় যাজকদের অন্যতম সংস্কৃতির একটি অংশ ছিল ও সে সময় এ অঞ্চলে অনেক প্রাচীন স্থানা নির্মাণ করা হয়েছিল।
১৯৫৫ সালের পর থেকে সরকারের পৃষ্ঠপোষকতায় এ অঞ্চলে বিভিন্ন জায়গায় খননকার্য পরিচালনা করা হয় বিভিন্ন সময় যেটি বর্তমানেও চালু রয়েছে। বাংলাদেশ প্রত্নতত্ত্ব বিভাগের তথ্য অনুযায়ী, এ অঞ্চলে প্রায় ৫৫টি প্রাচীন প্রত্নতাত্ত্বিক স্থাপনা রয়েছে যা বিরল। হিসাব অনুসারে ৫৫টি স্থাপনার মধ্যে হাতিগাড়া মুড়াটি ১৩তম স্থাপনা যা খনন করে আবিষ্কার করা হয়েছে।
পাক্কা মুড়া
পাক্কা মুড়া কুমিল্লা জেলা সদরে অবস্থিত একটি প্রাচীন স্থাপনার ধ্বংসাবশেষ ও বাংলাদেশের অন্যতম একটি প্রত্নতাত্ত্বিক স্থাপনা। এটি শৈলরাজি এর পশ্চিম দিকের সীমান্তে অবস্থিত ও কোটবাড়ী প্রত্নস্থল থেকে প্রায় ১ কিলোমিটার দক্ষিণ-পশ্চিম দিকে অবস্থিত।
পাক্কা মুড়া প্রত্নস্থলটির ধ্বংসাবশেষ থেকে এটি ঠিক কি ছিলো তা জানা যায় না তবে এ অঞ্চলের অন্যান্য স্থাপনা ও এখান থেকৈ পাওয়া প্রত্নবস্তুগুলো পর্যালোচনা করে প্রত্নতত্ত্ববিদগণ ধারণা করেন পাক্কা মুড়াটি ছিল প্রাচীন একটি বৌদ্ধ মন্দির। পাক্কা মুড়া ধ্বংসাবশেষটির আয়তন: ২৭৪ মিটার দৈর্ঘ্য, ৯১ মিটিার প্রস্থ এবং এর উচ্চতা ১৫ মিটার।
এই ধ্বংসাবশেষের পশ্চিম অংশে একটি দিঘি ছিল বলে মনে করা হয়। যদিও বর্তমানে এখানে দুটি পুকুরের অস্তিত্ব পাওয়া যায়। দিঘিটি তারা দিঘি হিসেবে স্থানীয়দের কাছে পরিচিত। বর্তমানে পাওয়া দুটি পুকুরের মধ্যে একটি অপরটির চেয়ে কিছুটা ছোট। বড়টির আকার প্রায় ২ একর।
এ প্রত্নস্থলটি খননের সময় এখানে ১৩ শতকের একটি তামার খন্ডাংশ পাওয়া যায়। তামার এই খন্ডাংশটি ছিল তৎকালীন দেব বংশের শাষক দশরথ দেবের আমলের। তামার খন্ডটি ছাড়াও এখানে দুটি কালো প্রস্তর বিশিষ্ঠ আকারে সামান্য ছোটবড় ২টি বিষ্ণু আবিষ্কৃত হয়েছে। মূর্তি পর্যালোচনা করে প্রত্নতত্ত্ববিদগণ এ মূর্তি দুটিকে দেব বা সেন বংশীয় রীতিতে তৈরি বলে উল্লেখ করেন।
এওএল
এওএল ইনক. () এওএল এর নামে পরিচিত হলেও মূলত এটি আমেরিকা অনলাইন নামে পরিচিত, এওএল. হিসেবে শুধুমাত্র শৈলীকৃত) হল একটি আমেরিকান মাল্টিন্যাশনাল গণমাধ্যম কর্পোরেশন, যেটি ভেরাইজন কমিউনিকেশনস এর সহায়ক ভিত্তিক নিউ ইয়র্কে প্রতিষ্ঠিত হয়। বড় বড় ওয়েবসাইট দ্য হাফিংটন পোস্ট, টিচ ক্রাঞ্চ এবং এনগ্যাজেট এর মত এওএল কোম্পানিও তাদের নিজেস্ব ওয়েবসাইট পরিচালনা করেন, ভোক্তাদের উপলব্ধ করার জন্য প্রকাশক, বিজ্ঞাপনদাতা এবং পরিষেবার আধুনিক বিষয়বস্তু, পণ্য, বিতরণ করে থাকে এই কোম্পানি।
২৩ জুন ২০১৫ সালে এওএল ইনক. ভেরাইজন কমিউনিকেশনস দ্বারা $৪.৪ বিলিয়ন মার্কিন ডলার অর্জিত হয়েছিল, যার ফলে এটি একটি সহায়ক কোম্পানিতে পরিণত হয়।
উইবলি
উইবলি () () হল একটি ওয়েবসাইট হোস্টিং সেবা সমন্বিত একটি "drag-and-drop" ওয়েবসাইট নির্মাতাকারী প্রতিষ্ঠান। কোম্পানিটির প্রধান কার্যালয় যুক্তরাষ্ট্রের সান ফ্রান্সিস্কোতে অবস্থিত। কোম্পানির প্রধান নির্বাহী কর্মকর্তা (সিইও) ডেভিড রাসেনকো, প্রধান প্রযুক্তি কর্মকর্তা (সিটিও) ক্রিস ফানিনি এবং প্রধান পরিচালনা অফিসার (সিওও) ড্যান ভেল্ট্রি দ্বারা ২০০৬ সালে প্রতিষ্ঠিত হয়েছিল। উইবলির বেশকিছু প্রতিদ্বন্দ্বিতা মুলক কোম্পানি রয়েছে, যার মধ্যে উল্লেখযোগ্য উইক্স.কম, ওয়েবস, ওয়ার্ডপ্রেস, স্কয়ারস্পেস, জিমডো, ইয়োলা (ওয়েবহোস্ট), স্নাপপেজ এবং অন্যান্য ওয়েব হোস্টিং বা সৃষ্টি ওয়েবসাইট।
একরাম হোসেন
একরাম হোসেন একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী।
অধ্যাপক হোসেন বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালের ফেব্রুয়ারিতে বিএসসি এবং ১৯৯৭ সালের এপ্রিলে এমএসসি ডিগ্রি অর্জন করেন। তিনি কানাডার ভিক্টোরিয়া বিশ্ববিদ্যালয় থেকে তড়িৎ ও কম্পিউটার প্রকৌশলে ২০০১ সালের জুনে পিএইচডি ডিগ্রি অর্জন করেন। তিনি ১৯৯৫ সালের সেপ্তেম্বর থেকে ১৯৯৭ সালের সেপ্টেম্বর পর্যন্ত বুয়েটের কম্পিউটার বিজ্ঞান ও প্রকৌশল বিভাগের প্রভাষক হিসেবে কর্মরত ছিলেন। তিনি ২০০১ সালের জানুয়ারি থেকে ২০০৬ সালের মার্চ পর্যন্ত কানাডার ম্যানিটোবা বিশ্ববিদ্যালয়ের তড়িৎ ও কম্পিউটার প্রকৌশলের সহকারী অধ্যাপক, ২০০৬ সালের এপ্রিল থেকে ২০১০ সালের মার্চ পর্যন্ত সহযোগী অধ্যাপক হিসেবে কর্মরত ছিলেন। তিনি ২০১০ সালের মার্চে অধ্যাপক পদে উন্নীত হন। কগনিটিভ ও সেলুলার রেডিও নেটওয়ার্কে স্পেকট্রাম ও রিসোর্স ম্যানেজমেন্টে গুরুত্বপূর্ণ অবদানের জন্য তাকে ২০১৫ সালে আইইইইর ফেলো নির্বাচিত করা হয়।
তার প্রকাশনায় রয়েছে ১৫৫টি জার্নাল পেপার, ১৪৪টি কনফারেন্স পেপার, ১০টি বই এবং ২০টি বইয়ের অধ্যায়।
এ পর্যন্ত ১২ জন ছাত্রের পিএইচডির কাজ তত্ত্বাবধান করেছেন। তিনি দুটি আমেরিকান প্যাটেন্ট এর অধিকারী।
.৩৫৭ ম্যাগনাম
.৩৫৭ এস এন্ড ডব্লিউ ম্যাগনাম (৯×৩৩mmR) বা শুধুমাত্র .৩৫৭ ম্যাগনাম হল একটি রিভলবার কার্তুজ (গুলি), যার বুলেটের ব্যাস .৩৫৭ ইঞ্চি (৯.০৭ মি.মি.)। এটা এলমার কিথ, ফিলিপ বি. শার্প এবং ডি. বি. ওয়েস্‌ন তৈরি করেছিলেন। এর আগ্নেয়াস্ত্র নির্মাতারা স্মিথ অ্যান্ড ওয়েসন এবং উইনচেস্টার রিপিএটিং আর্মস কোম্পানি।
এটা স্মিথ অ্যান্ড ওয়েসনের আগের .৩৮ মডেল বিশেষ কার্তুজের উপর ভিত্তি করে নির্মিত করা হয়। .৩৫৭ ম্যাগনাম কার্তুজ ১৯৩৪ সালে প্রবর্তিত করা হয় এবং এটির ব্যবহারের পর থেকে ব্যাপকভাবে বিশ্বব্যাপী ছড়িয়ে পড়েছে। এই কার্তুজ গুলি "ম্যাগনাম" এর একটি সংস্করণ। .৩৫৭ ম্যাগনাম কার্তুজ তার প্রতিরোধক ক্ষমতার জন্য উল্লেখযোগ্য।
দারাসবাড়ি মাদ্রাসা
দারাসবাড়ি মাদ্রাসা চাঁপাইনবাবগঞ্জ জেলা, রাজশাহীর অন্যতম প্রত্নতাত্বিক স্থাপনা হিসেবে বিবেচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
চাঁপাইনবাবগঞ্জের শিবগঞ্জ উপজেলার বালিয়াদিঘি এলাকায় অবস্থিত দারাসবাড়ি মসজিদের ১৫০ মি. পূর্বদিকে দারাসবাড়ি মাদ্রাসা অবস্থিত।
এই স্থাপনাটি বর্গাকারে নির্মিত। এর প্রতিটি বাহুর দৈর্ঘ্য ৫১.৫২ মিটার। এ স্থাপনার মাঝামাঝি অংশে ৩৭.৫০ মি. পরিমাপের বর্গাকার চত্বরের পশ্চিম বাহু ব্যতিত অপর তিন বাহুতে এক সারি করে প্রকোষ্ঠ এবং তিন বাহুর মধ্যবর্তী স্থানে পাশাপাশি তিনটি ইমাম এর জন্য কোঠা আছে। নামাজের এই তিনটি কোঠার পশ্চিম দেয়ালে তিনটি অবতল মেহরাব আছে। পোড়ামাটির ফলক ও নকশাকার ইট দ্বারা দেয়ালগুলো অলংকৃত।
এখানে মোট কক্ষের সংখ্যা ৩৭ টি। ওয়াক্তিয়া মসজিদ ১টি, অধ্যক্ষের অফিস রুম মধ্যখানে ১টি। মাদ্রাসার মোট ৩ টি দরজা রয়েছে যা এর অবশিষ্ঠাংশে এখনো স্পষ্ট।
এটি বাংলাদেশের সবচাইতে প্রাচীন মাদ্রাসার নিদর্শন। বাংলার স্বাধীন সুলতান আলাউদ্দীন শাহের রাজত্বকালে ১৫০২ খ্রিস্টাব্দে ১লা রমজান তারিখে সুলতানের আদেশে বাংলার আদি রাজধানী গৌড়ের ফিরোজপুর এলাকায় দারুস বাড়ী মাদ্রাসা নামে একটি বিশ্ববিদ্যালয় প্রতিষ্ঠা করেন। সুবিশাল বিশ্ববিদ্যালয়ে বিভিন্ন অঞ্চল হতে শিক্ষার জন্য এখানে সমবেত হতেন এবং বাংলার বুকে সর্বপ্রথম এই বিশ্ববিদ্যালয় হতে বোখারি ও মুসলিমসহ সিহাহ সিত্তাহ হাদিস শিক্ষা দেওয়া হতো। হুসেন শাহ্ পরবর্তী সময়ে ঢাকার সোরগাঁয়ে মাদ্রাসা হতে সিহাহ সিত্তাহ হাদিস শিক্ষা দেওয়া হতো। মোহাম্মদ বিন ইয়াজদান বখশ নামক এক আলেমকে দিয়ে বোখারী শরীফ নকল করিয়ে বিশ্ববিদ্যালয়ের গ্রন্থাগার গড়ে তোলা হয়।
কুমিল্লা স্টেডিয়াম
কুমিল্লা স্টেডিয়াম কুমিল্লা শহরের ধর্মসাগর ও কুমিল্লা কেন্দ্রীয় ঈদগাহের পাশে অবস্থিত। এটি বর্তমানে প্রথম শ্রেনী ও লিস্ট 'এ' তালিকার ক্রিকেটের ভেন্যু।
গায়েবী দিঘি মসজিদ
গায়েবী দিঘি মসজিদ বাংলাদেশের সিলেট জেলার জকিগঞ্জ উপজেলার বারঠাকুরী ইউনিয়নে অবস্থিত একটি মসজিদ। এটি বাংলাদেশের প্রত্নতত্ত্ব অধিদপ্তরের নথিভূক্ত একটি স্থাপনা।
হস্তশিল্প
হাতের তৈরি শিল্পকেই সাধারনত হস্তশিল্প বলে। নিজে এবং পরিবারের সদস্যদের সাহায্য নিয়ে সাধারন কিছু উপকরন দিয়ে অনায়াসে বানিয়ে ফেলা যায় এসব পণ্য । কতিপয় হস্তশিল্প পণ্য রয়েছে যেগুলির কিছু বৈশিষ্ট্য বিদ্যমান। এসব বৈশিষ্ট্যের উৎস হচ্ছে একটি অঞ্চল বা দেশের সামাজিক ও সাংস্কৃতিক ঐতিহ্য বা কারুশিল্পীদের বিশেষ উৎপাদন কৌশল।
আদি ও মধ্যযুগীয় বাংলার গুরুত্বপূর্ণ শিল্প ছিল হস্তশিল্প ও কুটির শিল্প। বয়ন, ধাতব পদার্থের কাজ, জুয়েলারি, বিশেষ করে রুপার তৈরি অলঙ্কার, কাঠের কাজ, বেত এবং বাঁশের কাজ, মাটি ও মৃৎপাত্র হস্তশিল্প হিসেবে প্রসিদ্ধ ছিল।
ইতিহাস থেকে জানা যায় যে, গাঙ্গেয় অববাহিকার মসলিন বস্ত্র রোমান এবং গ্রিক সাম্রাজ্য পর্যন্ত পৌঁছে গিয়েছিল। চীনা এবং আরব পর্যটকগণও বঙ্গদেশে উৎপাদিত উচ্চমানের সুতি এবং রেশমি বস্ত্রের কথা জানতেন। ষোড়শ শতাব্দী থেকে বঙ্গদেশের উচ্চমানের হাতেবোনা বস্ত্র, উন্নতমানের গজদন্ত, রুপা এবং অন্যান্য ধাতুর তৈরি কারুপণ্য মুগল দরবারেও সমাদৃত হয়েছিল। মুগল সম্রাটগণ শিল্পকারুপণ্যের পৃষ্ঠপোষকতা করতেন। তারা কারিগর সম্প্রদায়কে সাজসজ্জা এবং উপঢৌকনের দ্রব্যাদি তৈরির কাজে নিয়োগ করেছিলেন। মুগল শাসনের প্রথমদিকে নিপুণ কারিগরদের এক স্থান থেকে অন্য স্থানে যাওয়ার উৎসাহ দিয়ে তাদের বাড়তি পৃষ্ঠপোষকতা প্রদান করা হতো। এরা দিল্লীর সম্রাটের দরবারের জন্য দুর্লভ এবং উচ্চমানের উপহার দ্রব্য তৈরি করত। শাসকশ্রেণি এবং অভিজাতশ্রেণি এ সমস্ত দ্রব্য ব্যবহার করত বলে হস্তশিল্পের ব্যাপক প্রসার ঘটে। হস্তশিল্প তৈরিতে কারিগরগণ সবচেয়ে গুরুত্বপূর্ণ ভূমিকা পালন করে থাকে। তারা মূলত তাদের পরিচিত লোকদের জন্য কাজ করত এবং এই কারণেই তাদের উৎপাদিত পণ্যের মধ্যে লক্ষণীয়ভাবে ব্যক্তিগত রুচি এবং আন্তরিকতার ছাপ থাকত।
নকশি কাঁথা হলো সাধারণ কাঁথার উপর নানা ধরণের নকশা করে বানানো বিশেষ প্রকারের কাঁথা। নকশি কাঁথা শত শত বছরের পুরনো বাংলাদেশেরসংস্কৃতির একটা অংশ। নকশি কাঁথা বাংলাদেশের লোকশিল্পের একটা অংশ। সাধারণত পুরাতন কাপড়ের পাড় থেকে সুতা তুলে অথবা তাঁতীদের থেকে নীল, লাল, হলুদ প্রভৃতি সুতা কিনে এনে কাপড় সেলাই করা হয়। ঘরের মেঝেতে পা ফেলে পায়ের আঙ্গুলের সঙ্গে কাপড়ের পাড় আটকিয়ে সূতা খোলা হয়। এই সূতা পরবর্তীতে ব্যবহারের জন্য রেখে দেয়া হয়। সাধারণ কাঁথা সেলাইয়ের পর এর উপর মনের মাধুরী মিশিয়ে ফুঁটিয়ে তোলা হয় বিভিন্ন নঁকশা যার মধ্যে থাকে ফুল, লতা, পাতা ইত্যাদি। পুরো বাংলাদেশেই নকশি কাঁথা তৈরি হয়, তবে ময়মনসিংহ, রাজশাহী, ফরিদপুর ও যশোর নকশি কাঁথার জন্য বিখ্যাত।
শীতল পাটি এক ধরনের পাটি (মাদুর), বাংলাদেশের একপ্রকার হস্তশিল্প। মুর্তা বা বেত বা মোস্তাক নামক গাছের ছাল থেকে এগুলো তৈরি হয়ে থাকে। হস্তশিল্প হিসাবে এগুলোর যথেষ্ট কদর রয়েছে। শহরে শো-পিস এবং গ্রামে এটি চাদরের পরিবর্তে ব্যাপক ব্যবহৃত হয়। সাজসজ্জা দ্বারা সজ্জিত মাদুরকে নকশি পাটিও বলা হয়।
মাহীসন্তোষ মসজিদ
মাহীসন্তোষ মসজিদ বাংলাদেশের নওগাঁ জেলার ধামুইরহাট উপজেলায় অবস্থিত একটি প্রাচীন মসজিদ। এটি বাংলাদেশের প্রত্নতত্ত্ব অধিদপ্তরের নথিভূক্ত একটি স্থাপনা। মসজিদে প্রাপ্ত শিলালিপি থেকে জানা যায় যে, মসজিদটি সুলতান রুকনুদ্দীন বারবক শাহের আমলে ৮৬৭ হিজরিতে (১৪৬৩ খ্রি) নির্মিত এবং সুলতান আলাউদ্দীন হোসেন শাহের আমলে এটি ৯১২ হিজরিতে (১৫০৬ খ্রি) পুনঃনির্মিত হয়েছিল। ১৯১৬ সালে বরেন্দ্র রিসার্চ সোসাইটি এই মসজিদটির ধ্বংসাবশেষ যুক্ত ঢিবিটিতে খনন করে মসজিদটি আবিষ্কার করে।
বখতিয়ার খান মসজিদ
বখতিয়ার খান মসজিদ চাঁদপুর জেলায় অবস্থিত বাংলাদেশের একটি প্রাচীন মসজিদ ও অন্যতম প্রত্নতাত্ত্বিক স্থাপনা। এটি জেলার কচুয়া উপজেলায় উজানী নামক গ্রামে অবিস্থত।
মোঘল সম্রাট বাহাদুর শাহ-এর শাসনামলে ১১১৭ হিজরী সনে মসজিদটি নির্মিত হয়েছিল বলে জানা যায়। তৎকালীন সময়ে ফৌজদার বখতার খাঁ নামক এক ব্যক্তি ওই এলাকা শাসন করতেন, তিনিই এ মসজিদটি নির্মাণ করেন বলে মসজিদের শিলালিপি পর্যালোচনা করে নিশ্চিত হওয়া যায়। জনশ্রতি অনুসারে, কোন এক সময় প্রাকৃতিক দুর্যোগের ফলে এলাকাটি জনশূণ্য হয়ে গেলে মসজিদটিও আস্তে আস্তে পরিত্যক্ত হয়। পরবর্তীতে ইব্রাহীম নামে একজন মুসলিম সাধক এ এলাকায় এসে মসজিদটি পরিত্যক্ত অবস্থায় আবিষ্কার করেন ও সেখানে ধর্মীয় আচার অনুষ্ঠান পাল শুরু করেন। স্থানীয় জনশ্রুতি অনুসারে মসজিদটির নির্মাতে এটাকে তার কার্যালয় হিসেবেও ব্যবহার করতেন।
ইতিহাস থেকে জানা যায়, মসজিদের পাশে দুটি দিঘীর অস্তিত্ব ছিল যা বর্তমানে নেই। স্থানীয়দের অর্থায়নে এ মসজিদে কালক্রমে বেশ কিছু সংস্কার করা হয় ও বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে ঘোষণা করে। মসজিদের দেয়ালে প্রাপ্ত শিলালিপিতে লেখা রয়েছে,
বিসমিল্লাহির রাহমানির রাহিম, লা ইলাহা ইল্লালল্লাহু মোহাম্মদুর রাছুলুল্লাহ, মসজিদে মেহরাবে ছেরাগে বসর আবু বকরো উমরো ওসমানো হায়দার। চৌবায়ে বাংলা সাকিল ফরগনায়ে দোল্লাই দরজাহানে আমলে বাদশা গাজী বাহাদুর শাহ, ছেনা ১১১৭ হিজরী, খাদেম শেখ বখতার খাঁ এবনে ইলিয়াছ খাঁ
বিথাঙ্গল বড় আখড়া
বিথাঙ্গল বড় আখড়া বিতঙ্গল আখড়া নামেও পরিচিত । এটি বাংলাদেশ এর হবিগঞ্জ জেলার বানিয়াচং উপজেলাতে অবস্থিত । এটি বৈষ্ণব ধর্ম-অবলম্বীদের জন্য একটি অন্যতম তীর্থস্থান । এটি ষোড়শ শতাব্দীর দিকে নির্মিত একটি আখড়া । এটি নির্মাণ করেছেন রামকৃষ্ণ গোস্বামী । বর্তমানে এটি মধ্যযুগীয় স্থাপত্যশৈলীতে নির্মিত পর্যটকদের জন্য একটি অনন্য দর্শনীয় স্থান ।
বিথাঙ্গল বড় আখড়া বৈষ্ণব্ধর্মালম্বীদের জন্য একটি অন্যতম তীর্থস্থান । এটি বানিয়াচং উপজেলা সদর হতে প্রায় ১২ কি.মি. দক্ষিণ-পশ্চিমে বিতঙ্গল গ্রাম অবস্থিত। এই আখড়ার প্রতিষ্ঠাতা ছিলেন রামকৃষ্ণ গোস্বামী । রামকৃষ্ণ গোস্বামী তৎকালীন এই উপমহাদেশের বিভিন্ন তীর্থস্থান ভ্রমন করেন । পরে ষোড়শ শতাব্দীতে এই স্থানে তিনি আখড়া প্রতিষ্ঠা করেছিলেন । এই আখড়াতে ১২০ জন বৈষ্ণবের ব্যাবহারের জন্য মোট ১২০ টি কক্ষ রয়েছে।
বর্তমানে এই আখড়ায় বিভিন্ন ধর্মীয় উৎসব পালন করা হয়। এই উৎসবগুলোর মধ্যে রয়েছে কার্তিকের শেষ দিনে কীর্তন, দোল উৎসব, ভক্তগণের পূণ্যস্নান , রথযাত্রা , বারুনী মেলা, প্রভিতি উল্লেখযোগ্য। এই আখড়ার দর্শনীয় জায়গাগুলোর মধ্যে রয়েছে ২৫ মণ ওজন এর শ্বেত পাথরের তৈরি একটি চৌকি, একটি পিতলের তৈরি সিঙ্ঘাসন, রথ, রুপার তৈরি পাত্র এবং সোনার তৈরি একটি মুকুট উল্লেখযোগ্য ।
রাধাকৃষ্ণ মন্দির, সূত্রাপুর
রাধাকৃষ্ণ মন্দির, সূত্রাপুর অথবা রাধাবিনোদ মন্দির অথবা শঙ্খনিধি মন্দির ঢাকার টিপু সুলতান রোডের শঙ্খনিধি হাউজ এর উত্তরদিকে অবস্থিত এবং ভজহরি লজ এর পার্শ্ববর্তী একটি মন্দির। এই মন্দিরটি ১৯২১ থেকে ১৯২৬ সালের মধ্যে গড়ে ওঠা শঙ্খনিধি বণিক পরিবারের স্থাপত্যগুলোর একটি।
বিংশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তাঁরা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। শঙ্খনিধি পরিবারের স্থাপিত এসব ভবনের মধ্যে উল্লেখযোগ্য হচ্ছে ভজহরি লজ, শঙ্খনিধি হাউজ, রাধাকৃষ্ণ মন্দির প্রভৃতি।
১৯৬৫ সালের দাঙ্গায় মন্দিরের পুরোহিতকে হত্যা করা হয়। পুরোহিতের পরিবার দেশত্যাগ করে কলকাতা চলে যায় এবং মন্দিরটি পরিত্যক্ত অবস্থায় পড়ে থাকে। মন্দিরটি এখন দখলদারদের কবলে থাকায় এতে আর কোন ধর্মীয় কৃত্য অনুষ্ঠিত হয় না।
১৯৮৯ সালে এটি প্রত্নতত্ত্ব অধিদপ্তর কর্তৃক সংরক্ষিত পুরাকীর্তির তালিকাভুক্ত হয়। ২০১১ সালের ডিসেম্বরে দখলদাররা এটি ভাঙতে শুরু করে।
রাধাকৃষ্ণ মন্দিরটি আয়তাকার, সুসজ্জিত এবং দক্ষিণমুখী। এর ৬০ ফুট বাই ৫০ ফুট দীর্ঘ আঙিনা রয়েছে। উত্তরপাশের মূল মন্দিরটি একতলা, অন্য তিনদিকের ভবন দ্বিতলবিশিষ্ট। প্রশস্ত সোপানের উপরে অবস্থিত মণ্ডপ অংশটির আয়তন প্রায় ৩০ফুট বাই ৪০ ফুট। এর সম্মুখভাগে চারটি করিন্থিয়ান স্তম্ভ এবং মাঝখানে তিনটি সুসজ্জিত তোরণ বিদ্যমান। ৪০ ফুট বাই ১০ ফুট মন্দিরকক্ষটিতে কারুকাজকৃত তিনটি দীর্ঘ কাঠের দরজা রয়েছে। মন্দিরে প্রবেশপথের সিঁড়ি এবং সম্পূর্ণ মেঝে আমদানিকৃত সাদা মার্বেল পাথর দিয়ে নির্মিত। জানালাগুলো লাল ও সবুজ রঙের রঙিন কাচ দ্বারা শোভিত। এই সুদৃশ্য মন্দিরের বিভিন্ন পাশে নানারকম লতাপাতার কারুকাজ রয়েছে, যার মধ্যে শঙ্খনিধি পরিবারের প্রতীক শঙ্খের বিভিন্ন নকশা বিশেষভাবে লক্ষণীয়। অন্য তিনপাশের অংশগুলোয় বিভিন্ন আয়তনের প্রায় ১৫ টি কক্ষ এবং দক্ষিণপূর্ব কোণে একটি কাঠের তৈরী সিঁড়ি আছে।
মন্দিরটি বহুদিন তালাবদ্ধ অবস্থায় ছিল।। ২০১১ সালের ১৫ ডিসেম্বর রাতে দখলদাররা মন্দিরটি ভাঙতে শুরু করে এবং মন্দিরের দোতলার ছাদ সম্পূর্ণ ভেঙে ফেলা হয়। পরে রাজউকের সংশ্লিষ্ট কর্মকর্তা থানায় সাধারণ ডায়েরি করেন।
বেসরকারি সংস্থা আরবান স্টাডি গ্রুপ কর্তৃক ২০১২ সালে মামলা করার পর উচ্চ আদালত থেকে স্থাপনাটি ধ্বংসের উপর স্থগিতাদেশ জারি ছিল। রাজউকের নতুন প্রকাশিত রাজধানীর ঐতিহ্যবাহী ভবনের তালিকা থেকে এ মন্দিরের নাম বাদ দেওয়া হয়। এরপর ২০১৮ সালের মে মাসে মন্দিরের অবশিষ্টাংশ ও গর্ভমন্দির ভেঙে ফেলা হয়।
শাহজাদপুর দরগাহ মসজিদ
শাহজাদপুর দরগাহ মসজিদ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মসজিদের পাশেই অবস্থিত আরো দুটি স্থাপনা হচ্ছে হযরত মখদুম শাহদৌলার মাজার এবং হযরত শামসুদ্দিন তাবরিজির মাজার।
বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে মসজিদটি অবস্থিত।
শাহজাদপুর দরগাহ মসজিদটি একটি প্রাচীন এক কক্ষের মসজিদ। মসজিদটি উত্তর-দক্ষিণে প্রশস্ত। পূর্ব দেয়ালে পাঁচটি প্রবেশপথ আছে। প্রবেশপ্তহগুলোর মাপ হচ্ছে ২.১ মিটার উঁচু এবং ১.৮ মিটার চওড়া। মসজিদের ভেতরে সুন্দরভাবে স্থাপিত আটটি পাথরের তৈরি স্তম্ভ আছে। মসজিদের ভেতরের অংশে তিনটি আইল (Aisle) ও পাঁচটি বে তে বিভক্ত করে পনেরটি আয়তক্ষেত্রের সৃষ্টি করেছে। এই পনেরটি আয়তক্ষেত্রের উপরে নির্মিত হয়েছে পনেরটি গম্বুজ। গম্বুজগুলো অর্ধবৃত্তাকার এবং মাটি থেকে গম্বুজগুলোর উচ্চতা ৬.১৩ মিটার।
শামসুদ্দিন তাবরিজির মাজার
হযরত শামসুদ্দিন তাবরিজির মাজার বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মাযারের পাশেই অবস্থিত আরো দুটি স্থাপনা হচ্ছে শাহজাদপুর দরগাহ মসজিদ এবং হযরত মখদুম শাহদৌলার মাজার। স্থাপনাটি বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে অবস্থিত এই মাযার।
শাহজাদপুর দরগাহ মসজিদটির পাশেই হযরত শামসুদ্দিন তাবরিজির মাজার এবং অন্যান্য শহিদের কবর অবস্থিত। শামসুদ্দিন তাবরিজির সমাধিটি একটি প্রাচীন গোলাকার এক কক্ষের স্থাপত্য। কক্ষের উপরে একটি বৃহদাকার গম্বুজ আছে।
দ্য ক্রনিকলস অব নার্নিয়া: প্রিন্স ক্যাস্পিয়ান
দ্য ক্রনিকলস অফ নার্নিয়া: প্রিন্স ক্যাস্পিয়ান হল ২০০৮ সালে মুক্তিপ্রাপ্ত একটি আমেরিকান হাই ফ্যান্টাসি চলচ্চিত্র। এই ছবিটি সি. এস. লিউইসের মহাকাব্যিক ফ্যান্টাসি উপন্যাস-ধারাবাহিক "দ্য ক্রনিকলস্ অব নার্নিয়া"-র দ্বিতীয় প্রকাশিত, চতুর্থ কালানুক্রমিক উপন্যাস "প্রিন্স ক্যাস্পিয়ান" অবলম্বনে নির্মিত হয়। এই ছবিটি ওয়াল্ডেন মিডিয়া স্টুডিওর "দ্য ক্রনিকলস অফ নার্নিয়া" চলচ্চিত্র ধারাবাহিকের দ্বিতীয় ছবি। এর পূর্ববর্তী ছবিটি ছিল "" (২০০৫)। পেভেনসি পরিবারের চার ভাইবোন (উইলিয়াম মোসলে, আনা পপেলওয়েল, স্যান্ডার কেনেস ও জর্জি হেনলে) রাজকুমার ক্যাস্পিয়ানকে (বেন বার্নেস) সাহায্য করার জন্য নার্নিয়ায় ফিরে আসে। ক্যাস্পিয়ান সিংহাসন দখলের জন্য তাঁর দুর্নীতিগ্রস্থ কাকা মিরাজের (সার্জিও ক্যাসটেললিটো) বিরুদ্ধে যুদ্ধ করছিলেন। পেভেনসি ভাইবোনেরা আসলানের (লিয়াম নিসন) "গোপন" সহায়তায় ক্যাস্পিয়ানের সহযোগিতা করে। ২০০৮ সালের ১৬ মে ছবিটি মার্কিন যুক্তরাষ্ট্রে এবং ২০০৮ সালের ২৬ জুন এটি যুক্তরাজ্যে মুক্তি পায়। সি. এস. লিউইসের উপন্যাস অবলম্বনে স্টিফেন ম্যাকফিলি ও ক্রিস্টোফার মার্কাস এই ছবির চিত্রনাট্য রচনা করেন।
"প্রিন্স ক্যাস্পিয়ান" ছবিটিই ওয়াল্ড ডিজনি পিকচার্স প্রযোজিত শেষ "নার্নিয়া" চলচ্চিত্র। পরবর্তী ছবি ""-এর পরিবেশক ছিল টোয়েন্টিয়েথ সেঞ্চুরি ফক্স। "দ্য লায়ন, দ্য উইচ অ্যান্ড দ্য ওয়ার্ডরোব" ছবিটি মুক্তি পাওয়ার আগেই এই ছবিটির চিত্রনাট্য রচনার কাজ শুরু হয়েছিল, যাতে অভিনেতা-অভিনেত্রীদের বয়স অনেকটা বেড়ে যাওয়ার আগেই এই ছবির চলচ্চিত্রায়নের কাজ শুরু করা যায়। পরিচালক অ্যান্ড্রু অ্যাডামসন এই ছবিটিকে আগের ছবিটির চেয়েও বেশি চিত্তাকর্ষক করতে চেয়েছিলেন। তাই তিনি এই ছবিতে যুদ্ধের এমন কিছু দৃশ্য রাখেন যা মূল উপন্যাসে নেই। এই ছবিতে নিপীড়িত ও আত্মগোপনকারী নার্নিয়াবাসীদের অনেক বেশি বন্য ও আক্রমণাত্মক রূপে প্রদর্শিত হয়েছে। এই ব্যাপারটি ছবির অন্ধকারাচ্ছন্ন চরিত্রটিকে ফুটিয়ে তুলতে সাহায্য করেছে। টেলমারিন নামে পরিচিত অত্যাচারী জাতিটির চিত্রণে চলচ্চিত্রকারেরা স্প্যানিশ অনুপ্রেরণা গ্রহণ করেন। ২০০৭ সালের ফেব্রুয়ারি মাসে নিউজিল্যান্ডে এই ছবির চলচ্চিত্রায়ন শুরু হয়। কিন্তু এই ছবির অধিকাংশ শ্যুটিং হয়েছে মধ্য ইউরোপে। প্রথম ছবিটির শ্যুটিং সেখানে হয়নি। কারণ সেই সব দেশে বড়ো সেট পাওয়া যায়। চলচ্চিত্র নির্মাণের খরচ কমানোর জন্য যুক্তরাজ্যের ট্যাক্স ক্রেডিটের কথা মাথায় রেখে পোস্ট-প্রোডাকশনের কাজের কেন্দ্র হিসেবে যুক্তরাজ্যকেই নির্বাচিতকরেন।
মার্কিন যুক্তরাষ্ট্র ও কানাডায় এই ছবিটি পরিমিত সাফল্য অর্জন করে। সেখানে এই ছবিটির মোট আয় ছিল ১৪১ মিলিয়ন মার্কিন ডলার। অবশিষ্ট বিশ্বে এই ছবিটির আয় ছিল ২৭৮ মিলিয়ন মার্কিন ডলার।র
আগ্রাদ্বিগুন ঢিবি
আগ্রাদ্বিগুন ঢিবি (অগ্রপর বিহার) বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত নওগাঁ জেলার ধামুইরহাট উপজেলার আগ্রাদ্বিগুন ইউনিয়ন সদর আগ্রদ্বিগুন বাজারের পাশেই অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
পোরশা উপজেলার ঘাটনগর থেকে ১৫ কিলোমিটার দূরে অবস্থিত দুটি প্রাচীন গ্রাম হচ্ছে আগ্রাদ্বিগুন। পূর্বে এই প্রাচীন স্থান অবিভক্ত দিনাজপুর জেলার অন্তর্ভুক্ত ছিল।
আগ্রাদ্বিগুন ঢিবি নামে দুটি প্রাচীন গ্রামের মধ্যে অনেক দিঘি ছিল। প্রত্যকটি প্রায় ১৫ থেকে ২০ একর আয়তনে। বর্তমানে এর চারপাশে অনেক পুরনো পাথর, শিলা পরে আছে।
জাহাঙ্গীর শাহ
জাহাঙ্গীর শাহ বাদশাহ (জন্ম: ১৯ জুলাই, ১৯৪৯) কুষ্টিয়ায় জন্মগ্রহণকারী বাংলাদেশের সাবেক প্রথিতযশা আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। এ সময়ের মধ্যে তিনি ৫টি একদিনের আন্তর্জাতিকে অংশ নিয়েছেন। ‘বাদশাহ’ ডাকনামে সমধিক পরিচিত জাহাঙ্গীর শাহ মূলতঃ অল-রাউন্ডার হিসেবে অবতীর্ণ হতেন।
১৯৭৯ সালে জাতীয় ক্রিকেট দলে অন্তর্ভুক্ত হন। ১৯৯০ সালে অবসরগ্রহণের পূর্ব-পর্যন্ত দলের বিশ্বস্ত অল-রাউন্ডারের ভূমিকা পালন করতেন তিনি। নতুন বলেই কার্যকারিতা দেখিয়েছেন তিনি। এছাড়াও ব্যাট হাতে বিভিন্ন অবস্থানে ব্যাটিং করেছেন। বিশ্বের দ্রুততম বোলার না হয়েও ডানহাতি ব্যাটসম্যানের বিপক্ষে নতুন বলে সুইং করাতে পারতেন। অনেকের মতে তিনি বাংলাদেশের অন্যতম সেরা সুইং বোলার ছিলেন।
১৯৮৬ সালে শ্রীলঙ্কার মোরাতুয়ায় অনুষ্ঠিত এশিয়া কাপের দ্বিতীয় আসরে বাংলাদেশের সর্বপ্রথম একদিনের আন্তর্জাতিকে অন্যতম সদস্য ছিলেন। পাকিস্তানের বিপক্ষে ঐ খেলায় তিনি শূন্য রানে আউট হলেও বল হাতে সফলতা পেয়েছিলেন। ৯ ওভার বোলিং করে ২৩ রানে ২ উইকেট দখল করেন তিনি। ঐ খেলায় তাঁর দল ৭ উইকেটে পরাজিত হয়েছিল।
ইংল্যান্ডে অনুষ্ঠিত ১৯৭৯ সালের আইসিসি ট্রফিতে কানাডার বিপক্ষে ৪/১৭ ও ১৯৮৬ সালে মালয়েশিয়ার বিপক্ষে ৪/৩৯ পেয়েছিলেন। এছাড়াও ১৯৭৯ সালে ফিজি’র বিপক্ষে বাংলাদেশের প্রথম খেলায় ১০ ওভারে মাত্র ৭ রান দিয়ে ১ উইকেট পান। তবে সর্বাপেক্ষা সফলতা পান নিজ দেশে সফরকারী শ্রীলঙ্কার বিপক্ষে। খেলায় তিনি ৪/৮৯ পেয়েছিলেন যাতে উদ্বোধনী ব্যাটসম্যান অমল সিলভা ও সিদাথ ওয়েতিমুনি’র উইকেট ছিল।
মুন্না শাহ ও নাদির শাহ নামে তাঁর আরও দুইভাই রয়েছে। তাঁরাও আন্তর্জাতিক ক্রিকেটে প্রতিনিধিত্ব করেছেন। ক্রিকেটের পাশাপাশি প্রতিযোগিতামূলক ফুটবলেও তাঁর পদচারণ ছিল।
মাহিম হালুয়া
মাহিম হালুয়া বা বোম্বাই হালুয়া (কোন কোন সময় করাচি হালুয়াও বলা হয়) এক ধরণের ভারতীয় মিষ্টান্ন যা মুম্বাইয়ের শহরতলি মাহিমের নামানুসারে নামকরণ রাখা হয়েছে। এ'ধরণের মানকরণের কারণ মূলত; মিষ্টান্ন বিক্রেতা "জোশী বুধাকাকা" যিনি প্রথম এই হালুয়া তৈরি করেন, তিনি একজন মাহিমের অধিবাসী ছিলেন। মুম্বাইয়ের বিখ্যাত খাদ্যসমূের মধ্যে মাহিম হালুয়া একটি বিশিষ্ট খাদ্য। এই হালুয়া তৈরিতে ঘি, কাজু, চিনি ইত্যাদি ব্যবহার করা হয়; এবং তৈরির পর বর্গাকারে কেটে পাতলা তেল-নিরোধী কাগজের মধ্যে পুরে রাখা হয়।
কাবাডি বিশ্বকাপ
কাবাডি বিশ্বকাপ হল একটি আন্তর্জাতিক কাবাডি প্রতিযোগিতা, যেখানে আন্তর্জাতিক কাবাডি ফেডারেশনের সদস্য দেশের জাতীয় দলসমূহ অংশগ্রহণ করে থাকে। প্রতিযোগিতাটি আন্তর্জাতিক কাবাডি নিয়ন্ত্রণকারী সংস্থা আইকেএফ কর্তৃক নিয়ন্ত্রিত ও পরিচালিত হয় এবং এতে পুরুষ ও মহিলা উভয় জাতীয় দল নিজস্ব বিভাগে প্রতিদ্বন্দ্বিতা করে। কাবাডি বিশ্বকাপ শুরু হয়েছিল ২০০৪ সালে, ২০০৭ সালের প্রতিযোগিতার পর দীর্ঘ ৮বছর প্রতিযোগিতা অনুষ্ঠিত হয়নি। এরপর ২০১৬ সালে পুনরায় আয়োজনের সিদ্ধান্ত হয় এবং তা অক্টোবরে ভারতের আহমেদাবাদ শহরে অনুষ্ঠিত হয়। তিনটি বিশ্বকাপেই ভারত চ্যাম্পিয়ন হয়েছে।
বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্য হয়।
* কানাডা ২০০৪ বিশ্বকাপে দ্বিতীয় রানার্স আপ হয়েছিল কিন্তু তারা ২০১৬ বিশ্বকাপে অংশগ্রহন করবে না।
কাবাডি বিশ্বকাপ (চক্র পদ্ধতি)
কাবাডি বিশ্বকাপ হল পাঞ্জাব অঞ্চলে প্রচলিত সার্কেল পদ্ধতির একটি আন্তর্জাতিক কাবাডি প্রতিযোগিতা, যা ভারতের পাঞ্জাব রাজ্য সরকার আয়োজন ও নিয়ন্ত্রণ করে। প্রতিযোগিতায় পুরুষ ও মহিলা উভয় জাতীয় দল অংশগ্রহণ করে থাকে। এ বিশ্বকাপ শুরু হয়েছিল ২০১০ সালে এবং তারপর থেকে ২০১৪ পর্যন্ত প্রতিবছর অনুষ্ঠিত হয়। ২০১৫ বিশ্বকাপ গুরু গ্রান্থ শাহিব দুর্ঘটনার কারণে বাতিল হয়। ২০১৬ সালের প্রতিযোগিতা আয়োজনের এখনোও কোন সিদ্ধান্ত হয়নি। পুরুষদের বিশ্বকাপ ২০১০ সালে শুরু হলেও মহিলাদের বিশ্বকাপ ২০১২ সালে শুরু হয়। ২০১৬ পর্যন্ত পুরুষ ও মহিলা উভয় বিশ্বকাপের সকল আসরে ভারত চ্যাম্পিয়ন হয়েছে।
বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে।
Men
*This table has to be updated
Women
*This table has to be updated
অমল সিলভা
সম্পাথওয়াদুগে অমল রোহিতা সিলভা (; জন্ম: ১২ ডিসেম্বর, ১৯৬০) মোরাতুয়ায় জন্মগ্রহণকারী প্রথিতযশা শ্রীলঙ্কান সাবেক আন্তর্জাতিক ক্রিকেটার। ১৯৮৩ থেকে ১৯৮৮ সময়কালে শ্রীলঙ্কা ক্রিকেট দলের অন্যতম সদস্য ছিলেন অমল সিলভা। দলে তিনি মূলতঃ উইকেট-রক্ষক ছিলেন। এছাড়াও বামহাতি উদ্বোধনী ব্যাটসম্যান হিসেবে মাঠে নামতেন ও ডানহাতে অফ ব্রেক বোলিংয়ে পারদর্শী ছিলেন। ঘরোয়া ক্রিকেটে মোরাতুয়া স্পোর্টস ক্লাব ও নন্দেস্ক্রিপ্টস ক্রিকেট ক্লাব, শ্রীলঙ্কা কোল্টস একাদশ, গালে ডিস্ট্রিক্টস ক্রিকেট অ্যাসোসিয়েশন আমন্ত্রিত একাদশের প্রতিনিধিত্ব করেছেন তিনি।
মোরাতুয়ার প্রিন্স অব ওয়েলস কলেজ ও কলম্বোর সেন্ট পিটার্স কলেজের সাবেক ছাত্র তিনি।
১১ মার্চ, ১৯৮৩ তারিখে ওয়েলিংটনে অনুষ্ঠিত স্বাগতিক নিউজিল্যান্ডের বিপক্ষে তাঁর টেস্ট অভিষেক ঘটে। কিন্তু ব্যাট হাতে তেমন সুবিধা করতে পারেননি তিনি। তবে ঐ টেস্টে ২ ক্যাচ নিয়েছিলেন।
প্রথম পছন্দের গ্লাভসম্যান হিসেবে দলে অন্তর্ভুক্তির জন্য তাঁকে সদাসর্বদাই গাই ডি অলউইসের সাথে লড়াইয়ে অবতীর্ণ হতে হয়েছে। কিন্তু ১৯৮৪ সালে অলউইসের আঘাতপ্রাপ্তি তাঁর জন্য শাপেবর এনে দেয়। দলের সাথে ইংল্যান্ড সফরে যান ও অবস্থান পাকাপোক্ত করেন। লর্ডসে তাঁর দৃঢ়তাপূর্ণ নৈপুণ্যে ড্র করতে সমর্থ হয়। তাঁর প্রথম সেঞ্চুরির ফলে তিনি নিজস্ব প্রথম-শ্রেণীর ক্রিকেটের সর্বোচ্চ ৯১ রান টপকে যান। এ সেঞ্চুরিটি তাঁর প্রথম-শ্রেণীর ক্রিকেটে প্রথম ছিল। এছাড়াও উইকেটের পিছনে অবস্থান করে তিন ক্যাচ নেন।
ভারতের বিপক্ষে এসএসসিতে ৯ ক্যাচ নিয়ে শ্রীলঙ্কাকে ড্র এনে দেন। দ্বিতীয় টেস্টে অবিস্মরণীয় অল-রাউন্ড নৈপুণ্যের স্বাক্ষর রাখেন। ১১১ রানসহ, ৮ ক্যাচ ও ১ স্ট্যাম্প নিয়ে শ্রীলঙ্কার প্রথম টেস্ট বিজয়ে ভূমিকা রাখেন। কিন্তু এই অপ্রত্যাশিত সাফল্যের পর তাঁর খেলোয়াড়ী জীবন সঙ্কুচিত হয়ে পড়ে। নতুন বলের বিপক্ষে তাঁকে নিদারুণ সংঘাতের মুখোমুখি হতে হয় ও উইকেট-রক্ষণেও আন্তর্জাতিক মানদণ্ডবিহীন হয়ে পড়ে। ফলশ্রুতিতে এ সিরিজের পর ১৯৮৫-৮৬ মৌসুমে পাকিস্তানের বিপক্ষে খেলার জন্য দল নির্বাচকমণ্ডলীকে বিকল্প পথ খুঁজতে হয়। এরপর অবশ্য ১৯৮৮ সালে ইংল্যান্ডের বিপক্ষে একটিমাত্র টেস্টের মাধ্যমে দলে ফিরে আসলেও তা যথেষ্ট ছিল না। কিন্তু ঘরোয়া ক্রিকেটে ব্লুমফিল্ডের পক্ষে উইকেট-রক্ষণে বেশ দৃঢ়তার পরিচয় দিয়েছিলেন।
খেলোয়াড়ী জীবন থেকে অবসর নেয়ার পর দুই মেয়াদে শ্রীলঙ্কা ক্রিকেটের চার সদস্যবিশিষ্ট দল নির্বাচকমণ্ডলীর সদস্য মনোনীত হন। ২০০৭ সালে প্রথমবার ও ২০১১ সালে দ্বিতীয়বার নির্বাচকমণ্ডলীর সদস্য হন তিনি। তন্মধ্যে, ২০১১ সালে তাঁর দল ক্রিকেট বিশ্বকাপের ফাইনালে পৌঁছে। কিন্তু ব্যক্তিগত ও ব্যবসায়িক কারণ দেখিয়ে ২০১২ সালে পদত্যাগ করেন তিনি। ৩ মে, ২০১২ তারিখে এক প্রতিবেদককে জানান যে, আমি আমার পদত্যাগপত্র ক্রীড়ামন্ত্রীর বরাবরে প্রেরণ করেছি। তাঁর পরিবর্তে অশান্ত ডিমেল, ডন অনুরাসিরি এবং হেমন্ত বিক্রমারত্নের যে-কোন একজন সম্ভাব্য উত্তরাধিকারী হিসেবে আসীন হবেন বলে শ্রীলঙ্কা ক্রিকেটের এক কর্মকর্তা জানান।